માત્ર ટી20 જ શા માટે વન-ડે ક્રિકેટમાં પણ સૌથી વધુ વખત અણનમ રહેવામાં ધોની મોખરે છે. અહીં માત્ર બેટિંગ ક્રમ જોવાનો નથી પરંતુ બેટ્સમેનની ક્ષમતા જોવાની હોય છે અને તેમાં આ માહિ માહેર છે. બેટને શરીરથી દૂર રાખીને રમવાની સ્ટાઇલને કારણે તે આઉટ થતો નથી તો સાથે સાથે તેના રનઆઉટ થવાના ચાન્સ પણ ઓછા રહે છે કેમ કે ધોની પોતાના કરતાં અડધી વયના ખેલાડીઓને પણ રનિંગ બિટવીન ધ વિકેટમાં હંફાવતો હોય છે. ઘણી વાર તો ધોની બીજો રન લેવા માટે પરત ફરે ત્યારે તેનો સાથી બેટ્સમેન પહેલો રન પૂરો કરતો જોવા મળે છે.